Document ID: 31997R0750

ΚΑΝΟΝΙΣΜΟΣ (ΕΚ) αριθ. 750/97 ΤΗΣ ΕΠΙΤΡΟΠΗΣ της 25ης Απριλίου 1997 για τροποποίηση του κανονισμού (ΕΚ) αριθ. 3582/93 περί λεπτομερών κανόνων εφαρμογής του κανονισμού (ΕΟΚ) αριθ. 2073/92 του Συμβουλίου για την προώθηση της κατανάλωσης στην Κοινότητα και τη διεύρυνση των αγορών του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2073/92 του Συμβουλίου, της 30ής Ιουνίου 1992, για την προώθηση της κατανάλωσης στην Κοινότητα και τη διεύρυνση της αγοράς του γάλακτος και των γαλακτοκομικών προϊόντων (1), και ιδίως το άρθρο 4,
Εκτιμώντας:
ότι το άρθρο 1 παράγραφος 4 του κανονισμού (ΕΚ) αριθ. 3582/93 της Επιτροπής (2), όπως τροποποιήθηκε από τον κανονισμό (ΕΚ) αριθ. 2134/96 (3), προβλέπει ότι η προθεσμία εκτέλεσης της σύμβασης μπορεί να παραταθεί εφόσον ο συμβαλλόμενος το ζητά από τον αρμόδιο οργανισμό τρεις μήνες πριν την ημερομηνία εκπνοής της προθεσμίας και προσκομίζει την απόδειξη ότι, λόγω εξαιρετικών περιστάσεων ανεξαρτήτων από αυτόν, δεν είναι σε θέση να τηρήσει την αρχικά προβλεφθείσα προθεσμία και εφόσον η Επιτροπή το εγκρίνει 7
ότι η πείρα απέδειξε ότι η εν λόγω διάταξη είναι πολύ περιοριστική και δεν οδηγεί σε μια αποτελεσματική διαχείριση των συμβάσεων σε ορισμένες περιπτώσεις 7 ότι πρέπει, κατά συνέπεια, να απαλυνθεί η διαδικασία παράτασης των συμβάσεων διατηρώντας συγχρόνως τον όρο της προηγούμενης έγκρισης της Επιτροπής 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 4 του κανονισμού (ΕΚ) αριθ. 3582/93, αντικαθίσταται από το ακόλουθο κείμενο:
«4. Η προθεσμία εκτέλεσης που καθορίζεται στην παράγραφο 2 δεν αποκλείει ότι αυτή έχει συμφωνηθεί μεταγενέστερα από μία παράταση της εν λόγω προθεσμίας, εφόσον ο συμβαλλόμενος υποβάλει σχετική αίτηση δεόντως αιτιολογημένη στον αρμόδιο οργανισμό πριν την ημερομηνία εκπνοής της προθεσμίας. Η παράταση αυτή δεν μπορεί να υπερβεί τους τρεις μήνες και υπόκειται στην προηγούμενη έγκριση της Επιτροπής.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Απριλίου 1997.

Labels: 3
15
17